Regjeringskilder hevder Storberget sto bak blasfemiforslag – Document
Av: Nina Hjerpset-Østlie	2. april 2009, 07:12
Flere regjeringskilder sier at det var justisminister Knut Storberget som sto bak det kontroversielle blasfemiforslaget som ble trukket tilbake 4. februar. Før jul foreslo regjeringen å fjerne den eksisterende blasfemiparagrafen i den nye straffeloven etter ønske fra AP og SV. Men samtidig foreslo regjeringen å utvide rasismeparagrafen til å omfatte hatefulle ytringer om religion, for å verne trosretninger og livssyn mot «kvalifiserte angrep».
Uttalelsene kaster nytt lys over hva som skjedde innad i regjeringen før jul. Det ble skapt et inntrykk av at Senterpartiet som var arkitekten bak forslaget, og at Sp hadde «tvunget Ap og SV i kne» i saken:
Da stormen i opinionen og i pressen kom på nyåret, følte Navarsete seg tvunget til å droppe forslaget hun hadde tatt på seg æren for. Statsminister Jens Stoltenberg (Ap) sa at «det står respekt av» Senterpartiet snuoperasjon, mens finansminister Kristin Halvorsen (SV) var «imponert over Navarsetes retrett.